O Partito Republicán Portuguès veyó quan esclató a Primera Guerra Mundial una oportunidat ta plegar en os suyos obchectivos: rematar con os intentos d'invasión dende Espanya y rematar con a ocupación por potencias foranas d'as colonias de Portugal y, en un nivell interno, establindo un consenso nacional arredol d'o nuevo rechimen republicano y d'o mesmo partito. No se logroron istos obchectivos internos, en no estar obchecto a participación en a guerra chunto con os Aliatos d'un consenso prou amplo a nivel nacional y en no poder-se movilizar politicament asinas a o conchunto d'a población en una labor común. Chustament s'escaició o contrario, porque a guerra fació que as esferencias ideyolochicas en a sociedat portuguesa s'enamplasen. A falta de consenso sobre a participación de Portugal en la guerra fació posible que se producisen dos golpes d'estato, dirichitos por Joaquim Pimenta de Castro (chinero-mayo de 1915) y Sidónio Pais (1917-1918).